[{"text_idx": "#000001", "text": "Teaduslahing andis o\u0303ppetunde elust enesest"}, {"text_idx": "#000003", "text": "Teaduslahingu superfinaali, kus Eestimaa 7.\u20139. klassi o\u0303pilased panid proovile teadmised igapa\u0308evaelu ja teaduse kokkupuutepunktidest, vo\u0303itis Raplamaa vo\u0303istkond Red Giant."}, {"text_idx": "#000004", "text": "15. aprilli pa\u0308rastlo\u0303unal oli maau\u0308likooli spordihoones tunda kerget ko\u0303rbelo\u0303hna \u2013 16 Teaduslahingu finaalis osaleva vo\u0303istkonna u\u0308ks u\u0308lesanne oli ku\u0308psetada muffineid. Pealtna\u0308ha lihtne u\u0308lesanne sisaldas hulga arvutusi ja grammi ta\u0308psusega segamisto\u0308o\u0308d."}, {"text_idx": "#000005", "text": "\u201eMuffini valmistamine on vo\u0303istluse u\u0308ks la\u0308bivaid u\u0308lesandeid \u2013 tuleb arvutada, kui palju on vaja energiat, et ku\u0308psetada, millist vett kasutada, aga sedagi, kuidas saadud kalorid a\u0308ra kulutada,\u201d ra\u0308a\u0308kis Teaduslahingu vedaja, Tartu u\u0308likooli doktorant Marge Thetloff."}, {"text_idx": "#000006", "text": "\u201eMeie ta\u0308navused u\u0308lesanded on neljal po\u0303hialal: toit, vesi, mets ja linn. Oleme teinud vo\u0303istluse veelgi interaktiivsemaks, o\u0303pilased saavad varasemast enam ka\u0308ed ku\u0308lge panna. Na\u0308iteks vee kvaliteeti testida, u\u0308hendada \u00adautohaagise tagatulesid, parandada sifooni. Need on o\u0303ppetunnid eluks eneseks, oleme selle u\u0308he uhked.\u201d"}, {"text_idx": "#000007", "text": "Teaduslahingu eelvoorudes osales 170 kolmeliikmelist vo\u0303istkonda sajast koolist, finaali pa\u0308a\u0308ses iga maakonna ja ka Tallinna parim."}, {"text_idx": "#000008", "text": "Finaalis tuli lisaks u\u0308lesannete lahendamisele esitleda uurimisto\u0308o\u0308 tulemusi. Vo\u0303istkonnad olid valmistanud teadusplakatid."}, {"text_idx": "#000010", "text": "Teist aastat toimunud Teaduslahingu peakorraldaja on Eesti eri u\u0308likoolide tudengeid u\u0308hendav Elus Teadus, mille sihiks on tutvustada koolides ka\u0308ed-ku\u0308lge-meetodil maa ja toiduga seotud valdkondi ning loodus- ja tehnikateadusi."}, {"text_idx": "#000012", "text": "\u201eVo\u0303istlus tuli ta\u0308itma tu\u0308himikku teaduse populariseerimises. Sihtgrupil \u2013 po\u0303hikooli vanemal astmel \u2013 seni sellist po\u0303nevat tegevust polnud,\u201d lausus Eesti teadusagentuuri teaduse populariseerimise osakonna juhataja Terje Tuisk, kes stendiettekandeid hindas. \u201eNad on va\u0308ga ha\u0308sti suutnud paari aastaga katta terve Eesti ja haarata kaasa palju noori. See on ettevalmistus \u201eRakett 69-ks\u201d.\u201d"}, {"text_idx": "#000013", "text": "Teaduslahingu ajal oli avatud teaduskorrus ku\u0308mnete teaduse populariseerijatega, teaduslaval vo\u0303is kuulata ettekandeid ning osaleda o\u0303pitubades."}, {"text_idx": "#000017", "text": "Noorte teadusmaleva to\u0308o\u0308d toetavad kosmoseteadlasi"}, {"text_idx": "#000018", "text": "Too o\u0303pilased Energia Avastuskeskusesse avastusretkele!"}, {"text_idx": "#000019", "text": "PROTO on 2023/2024. o\u0303ppeaastal uute avastuste lainel"}, {"text_idx": "#000020", "text": "Tartu Loodusmaja uus o\u0303ppeprogramm uurib, kuidas su sa\u0308rk su\u0308ndis"}, {"text_idx": "#000022", "text": "Sport u\u0308hendab ja pakub vo\u0303imaluse eesti keelt harjutada"}, {"text_idx": "#000023", "text": "Tartu U\u0308likooli muuseum aitab ellu ja\u0308a\u0308da"}, {"text_idx": "#000024", "text": "Kelle probleem on Eesti lapse digiso\u0303ltuvus?Mida o\u0303petaja ei rakenda, seda o\u0303pilane ei teaKallavere Keskkoolis saab o\u0303ppida Saare- ja Vo\u0303rumaalt, isegi va\u0308lismaaltKuidas tunneb end koolis lugemisraskusega laps?Ikka ja ja\u0308lle jutustamisoskusest \u2013 midagi o\u0303petajale"}]